UEFA Liga prvaka 1994/1995.
UEFA Liga prvaka 1994/1995. je bilo 40. izdanje elitnog evropskog nogometnog klupskog takmičenja, a treće otkako se UEFA Liga prvaka igra po novom modelu. Takmičenje u Ligi prvaka je bilo podijeljeno u tri faze: kvalifikacija u kojim je učestvovalo 16 ekipa, grupne faze takmičenja u kojem je nastupilo 16 ekipa podijeljenih u četiri grupe gdje su se pobjednici i drugoplasirane ekipe iz svake grupe kvalificirali u sljedeću nokaut fazu takmičenja. U finalnoj utakmici koja se odigrala na stadionu "Ernst Happel" u Beču, Ajax je pobjedom u finalu protiv tadašnjeg aktuelnog prvaka Milana četvrti put u svojoj historiji osvojio Ligu prvaka. Jedini gol na utakmici postigao je Patrick Kluivert u 84. minuti utakmice. Najbolji strijelac Lige prvaka 1994/95. bio je George Weah sa 7 postignutih golova.